CELEX: 62014TN0341
Language: sl
Date: 2014-05-15 00:00:00
Title: Zadeva T-341/14: Tožba, vložena 15. maja 2014 – Klyuyev proti Svetu

11.8.2014   
            
            
               SL
            
            
               Uradni list Evropske unije
            
            
               C 261/29
            
         Tožba, vložena 15. maja 2014 – Klyuyev proti Svetu
   (Zadeva T-341/14)
   2014/C 261/52
   Jezik postopka: angleščina
   
      Stranki
   
   
      Tožeča stranka: Sergiy Klyuyev (Donjeck, Ukrajina) (zastopnik: R. Gherson, Solicitor)
   
      Tožena stranka: Svet Evropske unije
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               v delu, v katerem se nanašata na tožečo stranko, razglasi za nična:
               
                           —
                        
                        
                           Sklep Sveta 2014/119/SZVP z dne 5. marca 2014 o omejevalnih ukrepih proti določenim osebam, subjektom in organom zaradi razmer v Ukrajini; in
                        
                     
                           —
                        
                        
                           Uredbo Sveta (EU) št. 208/2014 z dne 5. marca 2014 o omejevalnih ukrepih proti določenim osebam, subjektom in organom zaradi razmer v Ukrajini
                        
                     
         
               —
            
            
               Svetu naloži plačilo stroškov postopka.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja sedem tožbenih razlogov, od katerih jih je šest v bistvu enakih ali podobnih tožbenim razlogom v zadevi T-340/14, Klyuyev proti Svetu.
   Poleg tega tožeča stranka navaja tožbeni razlog, s katerim trdi, da Svet ni izpolnil meril za uvrstitev tožeče stranke na seznam oseb, subjektov in organov, za katere se omejevalni ukrepi uporabijo, namreč ugotovitve, da je oseba odgovorna za odtujitev ukrajinskih državnih sredstev ali kršitve človekovih pravic v Ukrajini, saj je edini navedeni razlog za uvrstitev tožeče stranke na seznam, da naj bi zoper njo v Ukrajini tekla preiskava zaradi sodelovanja pri zločinih v zvezi s poneverbo ukrajinskih državnih sredstev in nezakonitega prenosa teh sredstev izven Ukrajine.